Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1734

d) Geometriai mértékek (3 óra) A hosszúság és szögmértékei. Kiszámolási módjaik. A kétoldali közelítés módszere. A terület fogalma és kiszámítási módjai. 2008/177. szám A felszín és térfogat fogalma és kiszámítási módjai. Az integrálszámítás felhasználása alakzatok mértékének kiszámításához. Valószínűségszámítás, statisztika ( 4 óra) Statisztikai alapfogalmak: módus, medián, átlag, szórás. Eseményalgebra és műveleti tulajdonságai. Teljes eseményrendszer. Grafikonok, táblázatok készítése és olvasása. Valószínűségi kísérletek, gyakoriság, relatív gyakoriság. A valószínűség kiszámítási módjai. A valószínűségi változó várható értéke, szórása. Feltételes valószínűség. Binomiális-, geometriai- és hipergeometriai eloszlás. Csebisev tétele és a nagy számok törvénye. A közvéleménykutatás elemei. A matematikai statisztika alapvető fogalmai, eljárásai. A továbbhaladás feltételei A tanuló • ismerje a gráfok bejárási problématikáját. • tudja az Euler vonal létezésének szükséges és elégséges feltételét. • ismerje a Hamilton-kör fogalmát. • egyszerübb esetekben tudjon Euler-vonalat, Hamilton-kört konstruálni. • ismerje az Euler-féle poliéder-tételt. • tudja a gráfok síkbarajzolhatóságának fogalmát és feltételét. • ismerje az Euler-féle poliédertétel egyszerübb alkalmazásait. • ismerjen színezési problémákat és egyes esetekben azok megoldásait, megoldási módszereit (ötszíntétel, négyszíntétel). • ismerje a határozotlan integrál fogalmát, tulajdonságait, a primitív függvény fogalmát. • ismerje az egyszerű integrálási szabályokat, tudja alkalmazni feladatok megoldásában. • ismerje a határozott integrál fogalmát. • ismerje a határozatlan és a határozott integrál kapcsolatát. • ismerje a Newton-Leibniz tételt, és tudja feladatokban alkalmazni. • ismerje az improprius integrál fogalmát, és tudja feladatokban alkalmazni. • ismerje a térelemek szögének, távolságának (kitérő egyenesek normál transzverzálisát is) fogalmát, és tudja ezeket különböző adatokból számítani. • tudjon elemi módszereket testekkel kapcsolatos számításokban alkalmazni. • ismerje a merőleges vetítés tulajdonságait. • tudjon méretes, illetve metszési feladatokat megoldani. • tudja bizonyítani, hogy ötféle szabályos test van. • tudjon poliéderek élhálóján bejárási kérdéseket megfogalmazni és megoldani. • ismerje a sokszög fogalmát, a speciális sokszögeket, a kör és részeinek értelmezését és tulajdonságait. • ismerje a hasáb, forgáskúp, csonkagúla, csonkakúp, gömb származtatását. • ismerje a síkidomok területének és a testek térfogatának definícióját. • ismerje az alapvető terület, felszín, térfogatképletek bizonyítását. • tudjon területet, felszínt és térfogatot számítani elemi úton és az integrálszámítás segítségével is. • ismerje a térelemek szögét, távolságát (kitérő egyenesek normál transzverzálisát is). • ismerje a merőleges vetítés tulajdonságait. • tudja hasáboknak, gúláknak, hengereknek, kúpoknak elölnézeti és felülnézeti képét megszerkeszteni, és a megszerkesztett képekből a testre következtetni. • tudja miként biztosítható a Monge-féle ábrázolásban, hogy négy pont vagy két egyenes egy síkban legyen. • tudjon egyszerű méretes, illetve metszési feladatokat megoldani. 2008/177. szám • ismerkedjen meg számítógépes rajzoló-programmal. • ismerje a várható érték fogalmát, és tudja azt kiszámítani a tanult valószínűségi eloszlások esetén. • tudjon modellt készíteni végtelen sok kimenetelű kísérlethez is. • ismerje a feltételes valószínűség fogalmát. • tudjon egyszerübb esetekben feltételes valószínűséget számítani. • személeletes képe legyen a nagy számok törvényéről. • ismerje a közvéleménykutatás elemi módszereit. • ismerje meg a matematikai statisztika alapvető eljárásait. • tudja a tanult fogalmak definícióját, tételeket (egyesek bizonyítását is), a tanult algoritmusokat, módszereket. • lássa a matematika különböző területei közötti kapcsolatokat, a matematikával a tudományokban és a gyakorlatban való felhasználhatóságát. • legyen képes a matematikai fogalmakat, összefüggéseket, eljárásokat matematikai feladatokban (bizonyítási feladatokban is) és más tantárgyak megfelelő problémáinak megoldása során alkalmazni. • ismerjen nagy matematikai felfedezéseket és a felfedezések történetét, az egyes fogalmak történeti alakulását, az egyes matematikusok életpályáját. • tudja megválaszolni azt a kérdést, hogy mi a matematika. • tudja, hogy miben tér el a matematika tudományának módszere a többi természettudományétól. • tudja, hogy a tudományos gondolkodás nélkülözhetetlen eszköze a matematika. Szempontok a tanulók teljesítményének értékeléséhez Az értékelés célja a tanuló előrehaladásának, illetve a tanári közvetítés eredményességének vizsgálata. Az iskola pedagógiai programjában meghatározottakkal összhangban értékeljünk. Értékelésünk során minden esetben kövessük a fokozatosság elvét. Új fogalmak bevezetésekor legyünk nagyon körültekintőek, türelmesek. Hagyjunk megfelelő érési időt. Ne akarjuk az érettségi követelmények alapján értékelni a tanulók tudását, teljesítményét akkor, amikor először foglalkozunk valamely résztémával. Érettségire összeállított feladatgyűjteményeket ne használjunk a kezdő években értékeléshez sem! Mivel ezen tanterv szerint tanulók közül sokan fognak matematikai versenyekbe bekapcsolódni, ügyeljünk arra is, hogy a tanórai értékelés célja nem azonos a versenyek értékelési céljával. A tanár úgy kísérje figyelemmel a tanulók minden matematikával kapcsolatos tevékenységét, hogy a tevékenységekhez adekvát értékelő megjegyzéseket is tudjon tenni, ha arra megfelelő szituációt teremtett. A tanuló mindig legyen tisztába azzal, hogy a kapott értékelés mely tevékenységére, annak mely részletére vonatkozott, és mik voltak a tanári értékelés alapelvei. Legyen világos a tanuló előtt, hogy mely tevékenységgel tud jobbat, eredményesebbet produkálni, alkotni. Milyen módon tud „javítani”. Ebben a tantervben a résztémák kifejtése minden esetben a belépő tevékenységformák felsorolásával kezdődik. Ajánlhatjuk, hogy annak feltérképezésére, milyen szinten állnak a tanulók ezen tevékenységformákban, alkalmazzunk változatos értékelési módozatokat is: pl. feleltetés az ismétlésből, tesztek kitöltése; diagnosztikus mérések stb. Ebben a tantervben a résztémák kifejtése minden esetben a követelmények részletes megadásával zárul. A tanárnak részletesen meg kell terveznie, hogy milyen módon és mikor fogja ellenőrizni, hogy az egyes tanulók e követelmények teljesítésével hogyan állnak. A fejlesztendő képességek rendszerezve a következők: • Megjegyzés, reprodukció: tények, elemi információk megjegyzése, lejegyzése, rendszerezése, fogalmak felismerése, és alkalmazása, szabályok ismerete és reprodukálása. • Egyszerűbb és bonyolultabb összefüggések megértése, transzformációs képességek. • Ismeretek és képességek alkalmazása ismert vagy új szituációban, szóbeli (egyéni és társas) és írásbeli kommunikációs képességek továbbfejlesztése, lényegkiemelő képesség fejlesztése, mindennapos élethelyzetekben a verbális és nonverbális közlések összhangja. • Önálló véleményalkotás, értékelés jelenségekről, személyekről, problémákról. A tanulók tevékenységének értékelése a tanulói ismeretek, tevékenységek, szóbeli és írásbeli értékelése alapján történhet. Megadunk – a teljesség igénye nélkül – néhány értékelési módozatot: 2008/177. szám • Diagnosztikus mérések: a mérések olyan információt szolgáltatnak, amelyek elemzése segítséget nyújthat a tanárnak a hiányosságok feltárásához, a hibák korrigálásához, a problémák jó megoldásának megtalálásához. • Témazáró dolgozatok, felmérések: az összeállításánál egyik fontos szempont legyen, hogy a kitűzött feladatok megoldása beleférjen a tervezett időkeretbe. A felmérést különböző nehézségű feladatokból célszerű összeállítani. Legyen köztük az adott téma alapvető ismereteire közvetlenül épülő, valamint olyan feladat is, amelyik megoldása megfelelő nehézségű akadály elé állítja a jól felkészült tanulókat is. A két utolsó évfolyamon fontos a kitűzött feladatok között választhatót is szerepeltetni, ez az érettségi előkészítését is segíti. A tizenkettedik évfolyamon célszerű dupla órás témazárót, valamint egy próbaérettségi feladatsort is íratni. • Az írásbeli beszámolók más formái lehetnek a 10-20 perces röpdolgozatok, valamint az otthoni munkára építő házi dolgozat (kutatómunka összegezése, projekt feladat beszámolója). • A szóbeli felelet lehet egy-egy probléma megoldása; tanult tételek bizonyításának ismertetése; kiselőadás tartása pl. matematikatörténeti érdekességekről, feladatok ismertetése matematikai lapok tartalmából, beszámoló a versenyek feladatairól (pl. Kenguru, KöMaL, Arany Dániel, OKTV, ) Az értékelés alapelvei a következetesség, a humánum, a kölcsönös bizalom legyenek. Ezzel az értékelés is megerősítheti a pozitív motivációt. Az egyéni értékelés összegzésének összetevői: • Különféle tevékenységi formákban mutatott aktivitás, a társakkal való együttműködés képessége alapján. • Előre kiadott témák közül tetszés szerint választott kérdéskör feldolgozása (képi, írásbeli, szóbeli) és ennek értékelése. • Vitaszituációkban való részvétel, vitakultúra, argumentációs képesség szintjének írásbeli, szóbeli értékelése. • Projektmunkában való részvétel (egyéni vagy csoportos) szóbeli, írásbeli értékelése. VI. Emelt szintű fizika tantárgyi tehetséggondozás kerettanterve 9–12. évfolyam Kerettantervi ajánlás emelt szintű fizika tantárgyi tehetséggondozás követelményeinek teljesítéséhez rendelkezésre álló időkeret felhasználására A gimnázium 9–12. évfolyamának ajánlott tantárgyi rendszere és óraszámai Éves óraszámok évfolyamonként Tantárgy 9. 10. 11. 12. Magyar nyelv és irodalom Történelem Emberismeret és etika

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes